**A 2013. ÉVI KÖLTSÉGVETÉS**

**SZÁMADATAINAK SZÖVEGES MAGYARÁZATA**

A 2013. év ismét több változást hozott a város költségvetési szerveinek életébe. 2012-ben az önállóan működő és gazdálkodó GAMESZ hét önállóan működő költségvetési szerv gazdálkodási feladatait látta el, ezen intézmények önálló költségvetés szerint saját bankszámlán keresztül használták fel bevételeiket és az Önkormányzat által nyújtott „finanszírozást”.

2013. január 1-el ezen hét intézményből háromnak – azaz az oktatási intézményeknek – ismét jelentősen megváltozott a működése: az oktatási feladatokat ellátó közalkalmazottak átkerültek a Klebelsberg Intézményfenntartó Központba (KIK), míg a „technikai” személyzet (takarítók, karbantartók, uszoda működtetését ellátók) a GAMESZ állományába. Ettől az időponttól az oktatási intézmények – általános- és zeneiskola valamint az esti gimnázium – működtetői feladatait az Önkormányzat nevében a GAMESZ látja el, melynek értelmében a költségvetés szerkezete is megváltozott, s az oktatási intézmények szakfeladatai és dologi kiadásai ismét visszakerültek a GAMESZ költségvetésébe.

Szintén a költségvetés szerkezetét érintő jelentős változás, hogy ebben az évben a költségvetésben – és az éves gazdálkodás során – szét kell választani egymástól az önkormányzati kötelező és önként vállalt feladatokat.

Mindezen változások figyelembe vételével készültek el a költségvetés számszaki adatait tartalmazó táblázatok, melyek rövid szöveges magyarázatát az alábbiakban foglaljuk össze:

**KIADÁSOK**

***Személyi juttatások***

A személyi juttatások megtervezése során figyelembe vételre került a minimálbér bruttó 93.000,- Ft-ról 98.000,- Ft-ra, a garantált bérminimum 108.000,- Ft-ról 114.000,- Ft-ra történő emelése, a közalkalmazotti bértáblában kötelezően meghatározott soros előrelépések, illetve az esedékes jubileumi jutalmak összege is.

A GAMESZ személyi juttatás előirányzatának keretében – az előző évhez hasonlóan – tervezésre került 25 fő, akiket a munka törvénykönyve alapján foglalkoztat a szervezet azok közül, akik a korábbi közcélú foglalkoztatás keretében megbízható munkaerőnek bizonyultak.

A tervezett étkezési hozzájárulás mértéke 8.000,- Ft/fő/hó Erzsébet utalvány formájában, míg a konyhával rendelkező intézményekben 12.500,- Ft/fő/hó meleg étkezés formájában.

***Munkaadókat terhelő járulékok és szociális hozzájárulási adó***

A szociális hozzájárulási adó az előző évinek megfelelően 27%. Az étkezési hozzájáruláshoz tervezett egészségügyi hozzájárulás a bruttó kifizetés 1,19-szeresének a 14%-a.

***Dologi kiadások***

A dologi kiadások tervezése során figyelembe vételre került a 2012. évi kifizetetlen szállítóállomány, az infláció arányában várható áremelések.

A tervezett dologi kiadások közül kiemelendő:

|  |  |
| --- | --- |
| Hulladékszállító gépjárművek bérleti díjai | 9.250,- eFt + ÁFA |
| Hulladéklerakási díjak | 98.000,- eFt +ÁFA |
| Élelmiszer beszerzés (bölcsőde konyha) | 9.105,- eFt +ÁFA |
| Élelmiszer beszerzés (óvoda konyha) | 70.904,- eFt +ÁFA |
| Élelmiszer beszerzés (iskola konyha) | 58.604,- eFt +ÁFA |
| Kaszálás, parlagfű mentesítés | 7.500,- eFt +ÁFA |
| Útszóró só | 3.500,- eFt + ÁFA |
| Hó eltakarítás, sózás szolgáltatási díjai | 15.000,- eFt + ÁFA |
| Medveotthon üzemeltetése | 29.000,- eFt + ÁFA |

**BEVÉTELEK**

***Intézményi működési bevételek***

A működési bevételek között tervezte meg valamennyi intézmény a működéséhez kapcsolódó bevételeit, melyek közül a teljesség igénye nélkül kiemelhetőek a különböző térítési (pl. étkezési), bérleti díjak (pl. terem, eszköz, stb.) illetve belépő díjak (medveotthon, fürdő, strand, uszoda, kulturális rendezvények, stb.), a nyújtott szolgáltatások ellenértékének bevételei (pl. termálfűtés, szemétszállítás). A bevételek tervezése során figyelembe vételre került a kapacitásváltozásokhoz igazított várható teljesítés és a hátralékok beszedéséből származó bevételrész is.

A tervezett nettó bevételek közül a jelentősebbek a következők:

|  |  |
| --- | --- |
| *Termálfűtés* – az új kút beüzemelését követően a várható bevétel | 112.500,- eFt |
| *Szemétszállítás* – a behajtási folyamat eredményességének javulása és a fizetési hajlandóság növekedésének növekedése alapján várható bevétel | 158.685,- eFt |
| *Piac* és egyéb közterület foglalási díjak | 49.300,- eFt |
| *Medveotthon* bevételei (belépők, parkolás, képeslap, stb.) | 70.000,- eFt |
| *Termálfürdő, strand* bevételei | 38.000,- eFt |
| *Óvodai étkeztetés* bevételei | 72.758,- eFt |
| *Iskolai étkeztetés* bevételei | 61.296,- eFt |
| *Sportlétesítmények* bevételei (iskolai uszoda, tornaterem) | 62.000,- eFt |

***Támogatási értékű bevételek***

A GAMESZ itt tervezte meg a 2012. évben felvett közcélú foglalkoztatottak bér-, és járulék kifizetéseihez kapcsolódóan megigényelt állami támogatást 2.000,- eFt értékben. A 2013. évi közcélú foglalkoztatási programok a költségvetés tervezéséig nem indultak el, így tervezésükre sem kerülhetett sor a feltételek ismeretének hiányában.

Kovács Zsuzsanna

gazdasági vezető